b"\n_START_ARTICLE_\nM\xc3\xbasica celta\n_START_SECTION_\nFormes\n_START_PARAGRAPH_\nLa identificaci\xc3\xb3 de caracter\xc3\xadstiques comunes en la m\xc3\xbasica celta \xc3\xa9s problem\xc3\xa0tica. La majoria de les formes musicals populars avui considerades com caracter\xc3\xadsticament celtes van ser (i sovint continuen sent) comunes a molts altres llocs d'Europa Occidental. Existeix un debat sobre si les gigues irlandeses van ser adaptades de la giga italiana, forma t\xc3\xadpica de l'era barroca, per exemple, mentre que la polca t\xc3\xa9 l'origen en la tradici\xc3\xb3 txeca i polonesa. _NEWLINE_Hi ha g\xc3\xa8neres i estils musicals propis de cada pa\xc3\xads celta a causa de les tradicions individuals de cant i a les caracter\xc3\xadstiques dels seus llenguatges espec\xc3\xadfics. Els Strathspeys s\xc3\xb3n espec\xc3\xadfics de les terres altes d'Esc\xc3\xb2cia, per exemple, i alguns han teoritzat que els seus ritmes imiten els de la llengua escocesa.\n_START_SECTION_\nInstruments\n_START_PARAGRAPH_\nEls instruments b\xc3\xa0sics usualment emprats en la composici\xc3\xb3 i interpretaci\xc3\xb3 de m\xc3\xbasica celta s\xc3\xb3n la gaita, el bodhr\xc3\xa1n, el viol\xc3\xad, el tin i low whistle i/o la flauta travessera irlandesa."